**Mikä on Movember?**

Movember on kansainvälinen hyväntekeväisyyskampanja, jonka ideana on viiksiä kasvattamalla kerätä varoja eturauhas- ja kivessyöpätutkimukseen.

Vuonna 2003 Australiassa perustetun kampanjan tarkoituksena on myös lisätä tietoisuutta miesten terveysongelmista kuten eturauhassyövästä.

Movember on kombinaatio sanoista moustache (suom. viikset) ja november (suom. marraskuu). Kampanjan perustajan Tom Bettsin mukaan se sai alkunsa pubissa lyödyn vedon seurauksena.

Perinteisen Movember-idean mukaisesti miehet ajelevat kasvonsa sileiksi marraskuun ensimmäisenä päivänä ja antavat viiksien kasvaa Movemberin loppuun. Viiksien kasvattaja kerää rahaa esimerkiksi hankkimalla sponsoreita viiksiprojektilleen.

Movemberin kansainvälisestä toteutuksesta vastaa hyväntekeväisyysjärjestö Movember Foundation, joka mm. ylläpitää verkkosivua [www.movember.com](http://www.movember.com/). Suomessa Movemberia koordinoi Syöpäsäätiö. Kaikki suomalaisella Movember-sivustolla tehdyt lahjoitukset menevät Syöpäsäätiölle.

Movember-keräys järjestetään 1.–30.11.2016.

**Mihin varoja kerätään?**

Vuoden 2016 Movember-varat käytetään suomalaiseen eturauhassyövän hoitoihin liittyvää elämänlaatutietoa kartuttavan tutkimuksen tekemiseen. Sen ansiosta potilaalla ja lääkärillä on tulevaisuudessa paremmat tiedot valita paras ja potilaan elämää vähiten rajoittava tai haittaava hoito.

**Näin voi osallistua varainkeräykseen**

Keräykseen voi osallistua tekemällä yleisen lahjoituksen tai lahjoittamalla haluamansa henkilön tai joukkueen keräykseen osoitteessa www.movember.com.

Osallistua voi myös perustamalla itse keräysjoukkueen tai liittymällä keräysjoukkueeseen. Se tapahtuu rekisteröitymällä www.movember.com-nettisivustolle.

Mukaan varainkeruuseen voi lähteä myös liikunnallisen Move-haasteen muodossa. Movember-kävelyt ovat osoittautuneet hauskaksi ja yhteisölliseksi tavaksi kerätä rahaa.

Kampanjaa voi tukea myös omilla viiksikuvilla sosiaalisessa mediassa ja kannustamalla kaikkia osallistumaan keräykseen.

Movember-keräykseen voi lahjoittaa ympäri vuoden myös suoralla tilinumerolla:

Lahjoitustili: FI20 2344 1800 0032 29. Movemberin viitenumero: 6622

Kaikki lahjoitukset ohjautuvat Syöpäsäätiölle edistämään suomalaista eturauhas- ja kivessyöpätutkimusta.

**Syöpäsäätiö kerää varoja syöpätutkimukselle**

Syöpäsäätiö on Suomen suurin yksityinen syöpätutkimuksen tukija sekä eturauhas- ja kivessyöpätutkimukseen varoja keräävän Movember-kampanjan järjestäjä Suomessa. Kun toiminnan alussa vain kolmannes syöpään sairastuneista voitiin parantaa, nyt jo kaksi kolmesta paranee. Syöpäsäätiö on lahjoittajiensa avulla vaikuttanut tähän tulokseen.

Lisää tietoa eturauhas- ja kivessyövästä:

https://www.kaikkisyovasta.fi/tietoa-syovasta/syopataudit/

Tutustu Movember-kampanjaan: https://fi.movember.com/

Lisätietoja: Varainhankintapäällikkö Helena Hulkko helena.hulkko@cancer.fi

Sisällöntuottaja Anna Korvenoja, Syöpäsäätiö ja anna.korvenoja@cancer.fi

syopasaatio.fi